Ons treur en bid saam
Gepubliseer op 26 Oktober 2017
Helderberg Gemeente treur saam met soveel ander families en gemeenskappe wat geraak word deur brutale geweld en moord.
Ons bid vir en wil alles in ons vermoë doen om ŉ samelewing te help skep waar vrede, liefde en respek vir ander hoogty vier.
Wees ons genadig, Here.
Kom kuier Sondag saam
Gepubliseer op 24 Oktober 2017
Ons wil graag as gemeente mekaar beter leer ken en watter lekkerder manier as om saam te eet.
Sondag 29 Oktober is Nagmaalsondag en ons wil lekker saamkuier na die informele diens.
Potjiekos en boereworsrolle is te koop en daar sal ook ‘n paar vure wees die wat wil braai.
Tafels en stoele is beskikbaar, bring jou eie mandjie met eetgerei en drinkgoed. Kaartjies vir die hoenderpotjie (R50) en boereworsrolle (R25) moet asseblief vooraf gekoop word.
Betaalde kaartjies moet vooraf afgehaal word. Kom geniet die dag saam met ons.
Jongmense lê belydenis af
Gepubliseer op 23 Oktober 2017
Baie geluk aan die groep jongmense wat op 22 Oktober belydenis van geloof afgelê het:
Ruan Beets (Roux & Grazie)
Herman Bester (Pieter & Karen)
David Beyers (Riaan & Riana)
Theo Brand (Johann & Marilize)
Ico Coetzee (Johan & Maryna)
Heine Coetzee (Johan & Luise)
Michael Cowley (James & Marianna)
Kayla Dry (Etienne & Christa)
Hanneke du Plessis (Philip & Amanda)
Irene du Toit (René & Bertus)
Mishka Ellis (Philip & Natalie)
Monique Fisher (Andrew & Christelle)
Mia Fourie (Heine & Annaleen)
Leandri Herrewyn (Henri & Cecile)
Ethan Smit (Quinten & Estlé)
Rözalie Janse van Vuuren (Renier & Renette)
Megan Malherbe (Ian & Tina)
Mika Marnitz (Leon & Elsabé)
Trichardt Meij (Theo & Sone)
Catherine Muller (Johan & Hannelie)
Emma Oosthuizen (Chrianto & Didi)
Hanju Potgieter (Johan & Marisjanne)
Emile Roberts (Roy & Phil-Marié)
Liam Schreiber (De Wet & Annette)
JC Serfontein (Campher & Adéle)
Nina Smit (Riaan & Jolene)
Liam Truter (André & Shea)
Stephanie van der Westhuizen (Wim & Sunette)
Mico van Aarde (Gielie en Almarie)
Jané van Wyk (Kotzé & Adél)
Inné van Zyl (Albertus & Lizanne)
Martin van Zyl (Pierré & Kobie)
Storie van hoop: Projek vir Gestremdes
Die 2014 sensus in Suid Afrika het getoon dat 7,5% van die inwoners van Suid-Afrika een of ander vorm van gestremdheid het, dws, amper 10%. Dis een uit 10 mense. Dis baie.
Hoeveel van julle ken iemand wat gestremd is? Dalk iemand wat na aan jou is? Hoeveel persone met gestremdhede is hier in die kerkgebou? Of bly hulle weg omdat hulle nie welkom voel nie? Skaam is? Of dalk nie deel van die “normale” mense voel nie.
Stel jou voor dat jy elke dag wakker word, die son op jou voel skyn, maar jy kan nie die blomme sien nie. Of die voëls hoor sing nie. Of saam met jou kinders in die veld rondloop nie. Om met ‘n gestremdheid saam te leef is moeilik – maar om nie aanvaar te word nie is moeiliker.
Plaas jouself vir ‘n oomblik in die ouer van die blinde, die dowe, die serebraal gestremde kind se skoene. Wat se tipe ondersteuning sou jy wou hê? Simpatie, of aanvaarding en insluiting.
Die projek vir gestremdes het die afgelope paar jaar drie organisasies ondersteun, nl Senecio, wat terapie en ander ondersteuning bied aan kinders met fisiese gestremdhede, Gloria Botha skool vir kinders met intellektuele gestremdhede en Aanhouwen, ‘n sentrum vir volwassenes met intellektuele gestremdhede.>>
Lees verder: Storie van hoop: Projek vir Gestremdes
Hoe connect ek met God?
Gepubliseer op 22 Oktober 2017
Ons beweeg deur ons besige lewens op 'n missie. Om elke dag alles gedoen te kry wat van ons verwag word in vet gedrukte opskrifte op ons kalenders en "te doen" lyste. Besef ons die klem wat ons op funksionele tegnologie geplaas het om seker te maak dat ons elke dag alles gedoen kry.
Ons selfone en rekenaars het 'n kragbron nodig om gelaai te word sodat ons kan funksioneer. Ons benodig seltorings, dataplanne, internetverskaffers, kragopwekkers en veilige wagwoorde - en dit is net om dadelik aan almal en alles gekoppel te kan word. En die doel hiervan? Om die besige selfs nog besiger te maak. Om ons toe te laat om meer in ons 86 400 sekondes van die dag in te forseer.
Maak nie saak waar ek gaan nie daar is altyd 'n herlaaier (charger) in die motor en in my rekenaarsak. Ek kan en mag net nooit op 'n plek kom waar ek nie krag het. My lewe sal gaan stilstaan!
Regtig? Ek dink ons is baie keer reg met ons herlaaide fone en iPads, maar ONS het nie krag nie. Ons is nie ingeprop nie, tog jaag ons voort.
“Ek is die wingerdstok, julle die lote. Wie in My bly en Ek in hom, dra baie vrugte, want sonder My kan julle niks doen nie.” Joh 15: 5
Wat as ons bly inskakel en verbind met ons Skepper met dieselfde passie en entoesiasme? Wat as ons God dieselfde toewyding en vertroue gee wat ons aan ons klein ingeboude know-it-alls gee?
HaveHeart op 25 November
Gr 1 - 3 oorslaap
Bladsy 52 van 100